'Word wakker, mamma is hier'; tiener in koma ná motorfietsongeluk | Maroela Media
'n Gr. 11-leerder aan die Hoër Tegniese Skool (HTS) Witbank in Mpumalanga is tans in 'n kunsmatige koma nadat hy die afgelope naweek ernstig in 'n motorfietsongeluk beseer is.
Deacon du Plessis (17), 'n kranige potspelspeler, het Vrydagaand by 'n vriend oorgeslaap nadat hulle vir 'n potspelligawedstryd wat Sondag plaasgevind het, geoefen het. Du Plessis het provinsiale kleure in dié sportsoort en was besig om vir die Suid-Afrikaanse kampioenskap in die Wes-Kaap later vanjaar voor te berei.
Volgens sy ma, Joy, was Deacon Saterdag omstreeks 10:00 op pad huis toe toe 'n motor glo in Monastraat in eMalahleni ingedraai en teen Deacon se Honda Fireblade-motorfiets gebots het.
"Hy is tans in die Witbank-staatshospitaal waar hy baie goeie versorging kry. Sy regterbeen is bokant die knie gebreek en hy ondergaan vandag 'n operasie.
"Dokters gaan penne insit en moet ook 'n groot oop wond aan die been skoonmaak.
"Ek kan nie genoeg dankie sê vir alles wat die dokters en verpleegsters vir hom doen nie."
Du Plessis sê haar seun is tans onder verdowing en dat daar nog swelling op sy brein is.
"Hy kry voeding deur pype en daar is ook pype in sy mond wat sy longe en asemhaling stabiel hou.
"Hy het gister vir die derde keer bloed ontvang. Sy bloeddruk was baie laag, maar was Woensdagaand stabiel."
"Voordat ek geloop het, het die dokter sy hand op Deacon se bors gesit en gesê hy moet wakker word want 'Mamma is hier'. Toe lig hy sy hele linkerskouer op – dit het vir my so baie beteken."
Du Plessis sê hulle weet in dié stadium nie of Deacon permanente skade opgedoen het nie en sal moet wag tot hy wakker word.
"Ons weet wel dat sy been lank gaan neem om te herstel en dat hy onder meer fisioterapie sal moet kry. Mense van oor die land bid egter so hard saam met my vir Deacon se herstel en ek glo dat God besig is om my kind 100% te genees.
"Ons kry ook geweldig baie ondersteuning van sy skool."
Du Plessis sê daar is geen woorde om te beskryf wat deur 'n ma se kop gaan as jy hoor jou kind was in 'n ongeluk betrokke nie.
"Ons kinders is ons hartklop en myne het beslis 'n hele paar ritmes verloor.
"Toe ek hom daar sien lê en sien hoe hulle sy klere afsny, was ek histeries in my binneste. Daar was baie bloed wat ook by sy neus, mond en regteroor uitgeloop het.
"Ek het net begin bid want daar was niks anders wat ek kon doen nie. Ek het nog nooit in my lewe so magteloos gevoel nie."
Du Plessis sê Deacon het as sewejarige begin motorfiets ry en dat sy ysterperd sy trots en passie was.
Net een vraag, hoekom koop ouers vir hulle sulke groot motorfietse? Kinders wat so jonk is, is windgat en wil altyd "shine"vang. Ek self is n motorfiets ryer en ekt al gesien wat kinders doen. Mens moet respek he vir die fiets, of hy op motorfietse groot geword het of nie….
Nou moet daar nog besluit word of iemand vir die ongeluk verantwoordelik is. Hoe? Volgens die berig het iemand voor die seun in gedraai! So, dis roekelose en nalatige bestuur! Wonder maar ook net wat van die persoon geword het of is dit nou weer 'n onaantasbare? Stetkte aan die familie.
Dank vader dat ek my kinders vebied het dat enige motorfiets op my erf kom. Vele van hulle vriende het ook verongeluk met die goed. 'n Kind ry 'n fiets. Vandag is hulle en ek nie speit nie
Voordat daar geoordeel word maak eers seker wat gebeur motoriste is baie onverskillig op ona paaie eks baie op die pad sommige motoriste het geen respek vir padreels ,voetgangers,fietse,ens nie gaan kyk maar Sterkte aan die seun en sy ouers
Ek wonder net is die seun nie veronderstel om 18 te wees om so grooot motorfiets te ry nie.. maar ek bid dat jy gou sal herstel…